section_heading: Gospodarstvo
paragraph_text: Poličnik je jedno od gospodarskih središta Zadarske županije. Dugo vremena, ovo područje je bilo među slabije razvijenim djelovima sjeverne Dalmacije na Jadranskoj magistrali. Nakon Domovinskog rata, formirana je općina Poličnik koja doživljava nagli razvoj zahvaljujući otvaranju gospodarskih zona u Poličniku i Murvici gdje su smještene tvrtke i poduzeća.